b'\n_START_ARTICLE_\nNepal Sambat\n_START_PARAGRAPH_\nNepal Sambat (Nepal Bhasa: \xe0\xa4\xa8\xe0\xa5\x87\xe0\xa4\xaa\xe0\xa4\xbe\xe0\xa4\xb2 \xe0\xa4\xb8\xe0\xa4\xae\xe0\xa5\x8d\xe0\xa4\xac\xe0\xa4\xa4) je eden od treh koledarjev, ki se uporabljajo v Nepalu, poleg gregorijanskega in Vikram Samvata in edini ki je nastal v Nepalu.\n_START_SECTION_\nZgodovina\n_START_PARAGRAPH_\nPo lokalni legendi je koledar nastal, ko je neki Sankhadhar Sakhwa sam odpla\xc4\x8dal vse dolgove, ki so jih Nepalci dolgovali dr\xc5\xbeavi. V \xc4\x8dast tega dogodka je bila ustanovljena nova era. Bilo je to v obdobju vladavine kralja Raghabdeva, koledar pa je za\xc4\x8del veljati takoj po zaklju\xc4\x8dku Mandev Sambata 304 (881 n. \xc5\xa1t.)._NEWLINE_Era je v uradni uporabi v Nepalu potem trajala 888 let, v obdobjih vladavine rodbin Malla in Rani Shah, vse dokler leta 1769 n. \xc5\xa1t. Gorkha kralj Prithvi Narayan Shah ni osvojil Katmanduja in Nepal Sambat ukinil ter na njegovo mesto obnovil Shaka Sambat (Vikram Samvat), ki je \xc5\xa1e danes v uradni uporabi . Vseeno se tudi Nepal Sambat \xc5\xa1e uporablja saj se ve\xc4\x8dina nepalskih festivalov izvaja po tem koledarju.'